ועדת העבודה, הרווחה והבריאות, כנסת 23, פרוטוקול מספר 22, 2020-07-06 10:30

חיים כץ: בוקר טוב.

חיים כץ: יום שני בשבוע, 6 ביולי 2020, י"ד בתמוז התש"ף.

חיים כץ: אני מתכבד לפתוח את ישיבת ועדת העבודה, הרווחה והבריאות בנושא:

חיים כץ: הצעת חוק הביטוח הלאומי (הוראת שעה – נגיף הקורונה החדש).

חיים כץ: בשבוע שעבר העלינו פה כל מיני הסתייגויות וסייגים על הצעת החוק שהגישה הממשלה.

חיים כץ: במהלך התקופה שבין הפסקת הדיון להיום מיצינו את המשא ומתן.

חיים כץ: אני חושב ששיפרנו את ההצעה בצורה דרמטית – לא מושלמת, אבל דרמטית.

חיים כץ: שיפרנו בצורה דרמטית, לא מושלמת, אבל מאחר שזה רק עד ה-16 באוגוסט, אנחנו נראה מה הלאה.

אוסאמה סעדי: מה זאת אומרת ינואר-פברואר?

חיים כץ: ינואר-פברואר, 12,000 איש היו באבטלה ונגמרו להם הימים, הם לא נכנסו לתוכנית.

חיים כץ: עכשיו, מה-1 ביולי הם נכנסו לתוכנית והם חלק מתוכנית קורונה.

חיים כץ: הם מובטלים כמו כולם.

חיים כץ: אלה שבאבטלה, בתוכנית ארבעה חודשים, היו צריכים לרדת להם חמישה ימי אכשרה מחדש, חמישה ימי המתנה.

חיים כץ: זה מבוטל, לא ירדו החמישה ימים.

חיים כץ: כמה זה חמישה ימים?

חיים כץ: 370 מיליון רק החמישה ימים, זה שבוע עבודה.

חיים כץ: אגיד לכם מה עוד ביקשנו אבל לא הבאנו.

חיים כץ: רצינו להאריך את התקופה אבל מאחר שיש עוד דברים שאנחנו רוצים לשפר, כשאתה עושה משא ומתן – נכון שזה לא היה משא ומתן - - -

אוסאמה סעדי: להאריך את התקופה עד מתי, אדוני היושב-ראש?

חיים כץ: רצינו להאריך עד ה-1 בנובמבר.

אוסאמה סעדי: והפשרה?

חיים כץ: אבל יש פה כמה דברים שלא גמרנו, ואנחנו רוצים את הזמן.

אוסאמה סעדי: והתפשרנו עד מתי?

אוסאמה סעדי: עד 16 באוגוסט?

חיים כץ: כן.

חיים כץ: כמו התוכנית שהייתה, עד ה-16 באוגוסט.

משה אבוטבול: ואחרי כן יצטרכו שוב לשבת?

חיים כץ: אתה אמרת לי, אוסאמה, שלא יכול להיות שאני ואתה, שנינו אנשים שנכנסנו למעגל האבטלה, אתה עובד חדש שאין לך זכויות של אבטלה, ואני, יש לי 100 יום זכאות.

חיים כץ: בתקופה הזאת אתה לא איבדת כלום, אני איבדתי את ה-100 יום זכאות.

אוסאמה סעדי: נכון.

חיים כץ: זאת אומרת, אתה שיפרת את מצבך ביחס אליי.

אוסאמה סעדי: לא פייר.

חיים כץ: לא פייר.

חיים כץ: יש כמה דברים שזה לא פייר.

חיים כץ: זה הרבה הרבה יותר טוב ממה שהיה.

חיים כץ: כל חבר ועדה שזה לא מתאים לו יוכל להגיש הסתייגויות.

חיים כץ: אני אעשה הכול שהצעת החוק הזאת תעבור כמו שהיא עכשיו כי זה הסיכום.

חיים כץ: זה הסיכום, אני לא רוצה להגיד איך זה התבצע, אני שמח ששר האוצר הסכים לזה, זה בהסכמה.

משה אבוטבול: שאלות.

חיים כץ: תהיה הקראה, יהיו שאלות, יהיה הכול.

חיים כץ: אנחנו מבינים שאנחנו הולכים לחודש וחצי, כשאנחנו יודעים – לא שכחתי את האזרחים מהשירות האזרחי, לא שכחתי, אבל אנחנו לא יודעים להביא הכול, כשהעלות היא כזאת, ואני הולך להביא חצי מיליארד שקלים אז לפעמים אני מוותר על 30 מיליון, מה לעשות.

משה אבוטבול: כל המובטלים מהתחלה, כללת את כולם?

חיים כץ: כולם בפנים.

חיים כץ: ינואר-פברואר, גם אלה שלא היו בתוכנית, 12,000, נכנסים.

שלמה קרעי: זה עדיין לא כולם.

שלמה קרעי: יש דצמבר, יש נובמבר, יש עדיין 100,000 מובטלים שלא מקבלים.

חיים כץ: מאה אחוז.

חיים כץ: מאחר שאנחנו לא מוצלחים יותר מדי.

שלמה קרעי: קודם כול שיהיה ברור, אני מברך וכל הכבוד ויישר כוח על ההישג, אבל שיהיה ברור שיש עוד 100, 150 אלף מובטלים.

חיים כץ: לכן לא סגרנו עד סוף השנה או עד ה-1 בנובמבר.

אוסאמה סעדי: מה עם גיל מעל 28, מה שדיברנו בישיבה הקודמת?

חיים כץ: יש הרבה דברים פתוחים.

אוסאמה סעדי: זה לא נכנס?

אוסאמה סעדי: אני שואל.

חיים כץ: לא נכנס.

חיים כץ: אנחנו נגענו במקרו, אמרנו מה ההשפעה הכי גדולה.

חיים כץ: ההשפעה הכי גדולה זה החצי שנה כי זה היה 52,000 איש, להוציא אותם ממעגל האבטלה.

חיים כץ: שנית, ינואר-פברואר, להכניס למעגל אבטלה, אנשים שלא מקבלים משכורת כבר חמישה חודשים, זה 12,000 איש.

חיים כץ: אחר כך החמישה ימים, שלא תהיה להם הורדה אחרי ארבעה חודשים, זה 370 מיליון, אמרנו מאה אחוז, כל דבר במידה.

חיים כץ: אף ילד לא נולד בגיל 13 והולך ישר לבר מצווה.

חיים כץ: לפני כן הוא הולך למעון ולגן ולבית ספר, ומגיע לבר מצווה.

חיים כץ: מאחר שזה לחודש וחצי ויש לנו זמן לתקן, אז בואו נהיה צנועים.

אוסאמה סעדי: אם זה לחודש וחצי, אדוני היושב-ראש, למה לא נכניס סעיף, מאיר?

מאיר שפיגלר: חודשיים וחצי, כבוד היושב-ראש, כי זה כולל יוני.

חיים כץ: אז חודשיים וחצי אבל נשאר עוד חודש וחצי לתוכנית.

אוסאמה סעדי: למה שלא נכניס את זה?

חיים כץ: כי אנחנו לא יודעים להביא את זה.

אוסאמה סעדי: תשמע את ההצעה שלי.

אוסאמה סעדי: למה שלא נכניס סעיף, כי יכול להיות שמחר, בגלל ההתפשטות, יאריכו עוד פעם?

אוסאמה סעדי: בשביל מה להביא עוד חוק?

אוסאמה סעדי: למה אי אפשר להכניס פה סעיף בחוק?

אופיר סופר: כי הוא רוצה להכניס עוד תיקונים בהמשך.

חיים כץ: כי אני רוצה להביא עוד תיקונים.

אוסאמה סעדי: אוקיי.

חיים כץ: הבנת?

חיים כץ: אני אוהב אותך.

חיים כץ: נעבור להקראה.

חיים כץ: אחר כך ניתן שאלות חופשי.

אופיר סופר: נושא של פיטורים.

חיים כץ: זה לא נוגע לפה עכשיו.

חיים כץ: אתה רוצה, אני אענה לך אחר כך לנושא של פיטורים.

חיים כץ: את מקריאה עם התיקונים שדיברתי עליהם עכשיו.

שלמה קרעי: אדוני היושב-ראש.

חיים כץ: תרים את היד.

חיים כץ: כשאני ארצה שתדבר, תדבר.

חיים כץ: ראיתי.

עידן רול: גם אני.

חיים כץ: עידן, מה יש לך להגיד לנו?

עידן רול: אדוני היושב-ראש, אין לי ספק שנעשו פה מאמצים גדולים.

חיים כץ: לא מאמצים.

חיים כץ: הביאו הישגים גדולים, ביחס למה שהיה.

עידן רול: אבל אני מודאג ואני אשמח לשמוע את התייחסותך לנושא הצעירים.

עידן רול: הרי אנחנו מכירים את הנתונים של לשכת התעסוקה משבוע שעבר, שרק 20% ממבקשי העבודה מגיל 24 ומטה חזרו לעבודה.

עידן רול: ידוע שעל פי החוק, חוק ביטוח לאומי גם בגרסתו הנוכחית, כל מי שהוא מתחת לגיל 28 מקבל עשרות אחוזים פחות דמי אבטלה, גם בגובה דמי התשלום וגם במספר הימים שהוא זכאי להם.

עידן רול: זה לא יחזיק אותם.

עידן רול: איפה אנחנו נותנים מענה לכל אותה שכבה של צעירים?

עידן רול: פעם היה נהוג לומר, הם צעירים, הם יכולים למצוא עבודה.

עידן רול: העבודות שבדרך כלל צעירים עובדים בהן פשוט לא קיימות – שוק התיירות, שוק התרבות, שוק המסעדנות, הם בקריסה או סגורים.

עידן רול: אני מסתכל ואני אומר, בואו נסתכל קדימה איפה הם יעבדו באוגוסט, איפה הם יעבדו ביולי, איך הם יכולים לחזור לעבודה?

עידן רול: האבטלה שהם מקבלים זה לדעתי 24 יום, 25 יום, החוק הזה לא נותן מענה בעיניי לשבר של הצעירים.

חיים כץ: אני אגיד לך למה הוא נותן מענה.

חיים כץ: קודם כול, התוכנית נמשכת.

חיים כץ: הם לא עוצרים ב-24 יום.

חיים כץ: זה 52,000 איש, אלה שלא הייתה להם אכשרה של שנה, הם ממשיכים את התוכנית.

חיים כץ: הם מקבלים, הם קיבלו, הם יקבלו.

חיים כץ: השכר לא גבוה אבל זה נותן להם מענה, בעיקר להם.

חיים כץ: זה נותן מענה בעיקר לצעירים בקבוצה.

חיים כץ: זה שאישרנו תקופת אכשרה על חצי שנה, נותן להם מענה.

עידן רול: זה חשוב, אבל עדיין לצעירים.

חיים כץ: זה נותן להם מענה.

עידן רול: אבל אדוני היושב-ראש, לצעירים – מי כמוך מבין את הסיטואציה מתוקף תפקידך – אין להם היום גם על מי להישען, גם ההורים עצמם בקריסה כלכלית.

עידן רול: כתוצאה, הם יעזבו את הלימודים, הם יעזבו את ההכשרות המקצועיות שלהם.

עידן רול: אין להם באמת שום אופציה, גם בתור שליחים של "וולט" אין להם אפשרות לעבוד כי יש תור המתנה של חודשיים.

חיים כץ: אז מה אתה מציע?

שלמה קרעי: הם מקבלים אבטלה, עידן.

שלמה קרעי: הם לא מוגבלים.

עידן רול: הם מקבלים אחוז אבטלה הרבה יותר נמוך.

שלמה קרעי: נכון.

שלמה קרעי: יש פה גם הסתייגות שלי.

עידן רול: הם מקבלים משמעותית פחות אבטלה.

חיים כץ: עד אתמול הם לא קיבלו כלום.

חיים כץ: בתוכנית החדשה של האוצר הם לא היו מקבלים כלום.

עידן רול: שזה מחדל בפני עצמו.

חיים כץ: אבל הם לא היו מקבלים.

חיים כץ: עכשיו הם מקבלים, זאת אומרת הם בתוך החדר.

עידן רול: אבל אנחנו ועדה צופה פני עתיד ואנחנו חייבים להבין שלפחות בהוראת שעה צריך לתת להם להשוות את התנאים שלהם לתקופה הזאת.

חיים כץ: אתה מיש עתיד.

חיים כץ: היה פעם אחד, טומי לפיד קראו לו.

חיים כץ: הוא הקים מפלגה, הקים את שינוי.

חיים כץ: הקים את שינוי והוא קם על השנאה לחרדים, הוא קיבל 16 או 17 מנדטים על השנאה לחרדים, והצליח אפילו לא להכניס אותם לממשלה.

חיים כץ: והוא פתר את כל הבעיות, והוא לא נבחר אחרי כן כי לא היו בעיות.

טלי פלוסקוב: שיעור לחיים.

חיים כץ: פה, לא שאני יכול לפתור את הכול.

חיים כץ: אם הייתי יכול לפתור את הכול הייתי פותר את הכול.

חיים כץ: אבל, כשאתה נמצא בתאונת דרכים גדולה – ואני ממשיל את מה שקורה עכשיו לתאונת דרכים גדולה, מאוד גדולה – עם צעירים וחד-הוריים, המון המון מובטלים שהחיים מאוד קשים להם, באמת, ואתה מסתובב בתוך תאונת הדרכים הגדולה הזאת ואתה צריך לראות לא מי צועק אלא מי צריך חוסם עורקים.

עידן רול: אני מאמין שפה צריך חוסם עורקים.

חיים כץ: כי מי שצריך חוסם עורקים, צריך לקבל טיפול ראשון.

עידן רול: אני מאמין שזה לא עניין של צועק.

עידן רול: דווקא לטעמי הם לא צועקים מספיק.

חיים כץ: לא.

חיים כץ: אתה מבין את הציור?

עידן רול: שכבת הצעירים זה לא איזה שכבה מינורית בחברה.

חיים כץ: הציור היה קודם כול להוריד את האכשרה לחצי שנה, שזה עלות גבוהה של כסף וזה מכניס 52,000 איש למגרש.

חיים כץ: עכשיו יש לנו חודש להתייחס למה שאמרת ולשפר את תנאיהם.

חיים כץ: זהו.

עידן רול: אני אגיד לך הכי בכנות, אדוני היושב-ראש.

עידן רול: אני חושב שעשית פה הישג מאוד משמעותי, אבל אני חושב שנקודת המוצא שהאוצר הציע היא כל כך מנותקת מהמציאות, שמה שעשינו זה שיפור אבל הדימום ממשיך.

חיים כץ: שיפור דרמטי.

עידן רול: שיפור דרמטי אבל חוסם העורקים הוא חלקי.

חיים כץ: אוקיי.

משה אבוטבול: חיים, לפי דבריך, מי שסיים באפריל למשל, הוא כן מקבל?

חיים כץ: ממשיך, כאילו לא סיים.

חיים כץ: התוכנית ממשיכה.

עידן רול: אנחנו ועדה צופה פני עתיד, אנחנו צריכים לתת מענה יותר טוב מהאוצר כי הם פשוט לא נותנים את המענה.

עידן רול: באמת, אני יודע שזה אתגר גדול.

חיים כץ: אתה זוכר מה היה לפני שבוע?

טלי פלוסקוב: למה אתה לא רואה את השינויים שהיושב-ראש הביא לנו?

עידן רול: טלי, אני רואה ופתחתי בזה.

טלי פלוסקוב: אם אנחנו נשווה מה שקיבלנו ומה שיש לנו עכשיו, יש הבדל מאוד משמעותי.

חיים כץ: מה זה הבדל.

עידן רול: זו נקודת המוצא אבל אני מרשה לעצמי להגיד שאני מצפה מאיתנו איכשהו להצליח למצוא יותר.

עידן רול: אין מה לעשות, אנחנו פה מסתכלים על ציבור הרוס.

חיים כץ: אני מקבל.

חיים כץ: יחד עם זה, אני בטוח שתצביע בעד הצעת החוק, ואם יהיו לך הסתייגויות, תגיש הסתייגויות.

עידן רול: אני שמח על כל שיפור במצב.

עידן רול: אני אומר שאנחנו, שמתעמקים פה בדברים, מבינים שהבעיה היא אפילו עוד יותר גדולה.

חיים כץ: אוקיי.

חיים כץ: עידן, תודה.

חיים כץ: שלמה.

שלמה קרעי: תודה, אדוני היושב-ראש.

שלמה קרעי: קודם כול, אני מוכרח לומר שהשינויים שהשגת פה זה הרבה יותר ממה שיאיר לפיד השיג כשהוא היה שר אוצר.

חיים כץ: עזוב, עזוב, עזוב.

עידן רול: צר לי, אתה רוצה להכניס עכשיו פוליטיקה?

חיים כץ: עידן, שלמה, אין פה פוליטיקה.

חיים כץ: אין פוליטיקה.

עידן רול: זה זול, זה מיותר.

חיים כץ: עידן, אל תענה לו.

שלמה קרעי: אנחנו יושבים פה שעות, וישבנו כאן בדיון הקודם ויושבים בוועדת הכספים ומשיגים דברים לטובת האזרחים.

שלמה קרעי: וכן, תמיד מסתכלים על הטיפה שחסר.

עידן רול: קרעי, גם אני יושב פה.

עידן רול: אתה לא יושב לבד בוועדות - -

חיים כץ: עידן.

חיים כץ: עידן.

עידן רול: - - אני מגיע לכל הוועדות ויורק דם.

עידן רול: אתה לא משיג את ההישגים לחברה הישראלית לבד.

חיים כץ: עידן, אתה לא חייב לענות.

עידן רול: אבל זה לא לעניין.

חיים כץ: אני לא רוצה להוציא אותך.

עידן רול: אתה אמרת שנשארים מחוץ לפוליטיקה.

עידן רול: נכון?

עידן רול: אמרת שעובדים פה.

חיים כץ: כן, אני מקווה.

עידן רול: אז זה לא לעניין.

משה אבוטבול: בסדר, אבל הוא העיר לו, רול.

חיים כץ: אני לא רוצה להוציא אותך.

חיים כץ: לא רוצה לעשות שכונה.

חיים כץ: תלמד להבליג.

חיים כץ: אז הוא אמר, אתה לא צריך לענות לו.

עידן רול: זה לא מכבד את הוועדה.

חיים כץ: נכון.

חיים כץ: אני יודע.

חיים כץ: לכן אתה חבר והוא לא.

חיים כץ: דבר על מה שעשינו לדמי אבטלה, ואם יש לך הסתייגויות או דברים נגד, אתה יכול להגיד חופשי.

משה אבוטבול: או שבחים.

חיים כץ: או שבחים.

שלמה קרעי: אדוני היושב-ראש, אז קודם כול, בהחלט הכנסת כאן עוד קבוצה גדולה של אוכלוסייה שלא הייתה קיימת ואני מברך על כך וזה חשוב מאוד.

שלמה קרעי: אתה עומד בראש החזית שלנו מול פקידי האוצר, וזה הישג משמעותי.

חיים כץ: הפעם זה היה עם פקידי האוצר.

שלמה קרעי: בסדר, אבל פקידי האוצר הגישו משהו אחר בהתחלה.

חיים כץ: בסדר.

שלמה קרעי: זה שהגעת להסכמה איתם זה מצוין, אבל לא נשכח שיש מובטלים נוספים, קבוצות אוכלוסייה כמו אלה שאמרנו שהיו עצמאים והפכו לשכירים, או שכירים שהפכו לעצמאים וכל החיים שלהם שילמו ביטוח לאומי, שילמו עשר, 20 שנה.

חיים כץ: אם הם היו ינואר-פברואר, הם בתוך המגרש.

שלמה קרעי: לא.

שלמה קרעי: אין להם חצי שנה כי עצמאי שסגר את העסק שלו באוקטובר, בנובמבר, בדצמבר, הוא היה עצמאי 20 שנה והפך לשכיר.

שלמה קרעי: הוא לא קיבל שקל, לא מענק כעצמאי ולא שקל של אבטלה כשכיר.

שלמה קרעי: והמשפחות שלהם עם ילדים שזועקים גם כן.

שלמה קרעי: כמו שאתה אומר חוסם עורקים, זה החוסם עורקים שאנחנו צריכים לתת לאותם אלה שלא קיבלו.

חיים כץ: מאה אחוז.

חיים כץ: תשלח לי על זה מכתב.

שלמה קרעי: דיברנו על זה בפעם הקודמת.

חיים כץ: דיברנו, אני לא זוכר.

חיים כץ: שלח מכתב, אני אדע במה לטפל.

שלמה קרעי: אני אשלח מכתב.

שלמה קרעי: הנושא השני, יש הסתייגות.

חיים כץ: אחר כך תעלה הסתייגויות.

שלמה קרעי: יש הסתייגות.

שלמה קרעי: תודה, אדוני היושב-ראש.

קטי קטרין שטרית: בישיבה, לדעתי לפני אחרונה, דיברנו על הסיפור של השירות האזרחי.

חיים כץ: נכון.

קטי קטרין שטרית: ואתה העלית והצעת, אמרת אולי כדאי שנכניס את זה, ומייד זעקו אנשי האוצר ואמרו, אנחנו נטפל בזה בנפרד.

חיים כץ: אנחנו הולכים לטפל בזה בנפרד.

קטי קטרין שטרית: אז השאלה אם יש הבטחה כזו.

חיים כץ: אנחנו הולכים לטפל בזה בנפרד.

קטי קטרין שטרית: מאה אחוז.

קטי קטרין שטרית: תודה.

חיים כץ: אני לא רוצה שיבטיח לי כלום.

חיים כץ: אני יודע איך אני בא למגרש, לא רוצה שיבטיח לי כלום.

חיים כץ: בשורה התחתונה, אם לא נביא תוצאות אז אנחנו נכשלנו.

חיים כץ: הוועדה הזאת תביא תוצאות.

חיים כץ: תשמעי מה אני אומר לך, הוועדה הזאת תביא תוצאות.

קטי קטרין שטרית: ברור.

קטי קטרין שטרית: אני רואה את ההתנהלות שלך, אדוני היושב-ראש, ואני רוצה להגיד לך שאני שמחה שאני חברה בוועדה שלך.

חיים כץ: תודה רבה.

משה אבוטבול: מצטרף לדברים.

חיים כץ: תודה רבה.

קריאה: כולם מצטרפים לדברים.

אופיר סופר: קודם כול, אני באמת רוצה לברך על ההישגים.

אופיר סופר: אני אגיד שיש לי פה רשימה ובהחלט כמעט על כולם סימנתי וי, אז אין לי מה להגיד, לא תכננתי מה לומר.

חיים כץ: אם אין לך מה להגיד אתה לא צריך להגיד.

אופיר סופר: אני כן רוצה להזכיר את הנושא של החל"ת הגמיש שצריך לחשוב עליו.

אופיר סופר: אני מבין שזו סוגיה כבדה, סוגיה שהיא לא פשוטה להביא בה הישגים, ואם באמת אנחנו כבר עושים הארכה כל כך קצרה עד אוגוסט, אני מקווה שעד אמצע אוגוסט, בעזרת השם, תהיה לנו בשורה בעניין הזה.

חיים כץ: אם האוצר היה הולך איתנו, והולך עד נובמבר, אז היו לו הישגים יותר טובים.

חיים כץ: אבל בוא, הם לא אויבים שלנו.

חיים כץ: הם הלכו איתנו – קצת כיפופי ידיים, פחות כיפופי ידיים, זה בסדר גמור.

חיים כץ: עלי, אני מברך אותך.

חיים כץ: אתה, יש לך נשמה, בסדר.

עלי בינג: תודה.

עלי בינג: אני מבקש להתייחס.

עלי בינג: חשוב לי להגיד שכפי שציינת, כבוד היושב-ראש, גם השינויים האלה הם מתואמים עם שר האוצר, זה לא איזה כיפופי ידיים וכו'.

חיים כץ: מתואמים, מתואמים.

חיים כץ: זה יצא גם בהודעה לתקשורת.

עלי בינג: זה אחד.

עלי בינג: ושתיים, חשוב להגיד גם בהקשר למה שנאמר קודם.

עלי בינג: גם בהצעה המקורית שעלתה, כל מי שהסתיימה זכאותו, היא הוארכה עד ה-16 באוגוסט.

עלי בינג: בני 28 ומטה לא נשארו מאחור בשום שלב, זה לא היה באף הצעה, זה לא היה על הפרק, זה לא ככה נאמר.

עלי בינג: משרד האוצר גם בהצעה המקורית האריך את הזכאות לכל מי שהסתיימה זכאותו.

חיים כץ: בסדר גמור.

חיים כץ: אוסאמה.

אוסאמה סעדי: אדוני היושב-ראש, גם אני מצטרף לחבריי שקדמו לי.

אוסאמה סעדי: באמת כל הכבוד על המאמצים שאתה עושה.

אוסאמה סעדי: יש הישגים, אומנם לא מושלמים כמו שאמרת, אבל צריך להמשיך.

אוסאמה סעדי: אני בא עכשיו עם כמה מחבריי מדיון מהיר שהיה בוועדת הכלכלה בעניין סוכני נסיעות וענף התיירות וגם דיברנו על זה שם, שכל עוד ענף התיירות מושבת לחלוטין צריך להמשיך את החל"ת עד שאפשר בכלל לחזור ולעבוד.

אוסאמה סעדי: לא צריך כל פעם לתת להם חודש, חודשיים.

חיים כץ: כן, אבל אם אנחנו נמשיך את החל"ת אז יהיו לנו הרבה חורים שאנחנו רוצים לתקן.

חיים כץ: מה שאני רוצה לבקש מחברי הוועדה, כל אחד, אנחנו מחוקקים מהחיים.

חיים כץ: תכניסו לכם לראש – אנחנו מחוקקים מהחיים.

חיים כץ: כל אחד שיורד לציבור שלו, הוא רואה מה לא בסדר.

חיים כץ: מה שבסדר לא מעניין, מה שלא בסדר אנחנו צריכים לתקן.

חיים כץ: שיראה מה לא בסדר, יכתוב מכתב, יציף בעיות, אנחנו נטפל בהן.

חיים כץ: לא נשפר את הכול אבל נשפר ונשפר ונשפר, ואני מקווה שבדצמבר לא נצטרך לשבת פה ולדון על דמי אבטלה.

חיים כץ: אני לא רואה כל כך שזה קורה אבל לקוות – כולנו, לא רק אני – כולנו מקווים שהמשק יחזור לעבודה, שמספר המובטלים ירד ואנחנו נביא מזור למי שצריך להביא לו מזור.

חיים כץ: עברת להקראה?

שימרית שקד: "הצעת חוק הביטוח הלאומי (הוראת שעה – נגיף הקורונה החדש) (הוראות מיוחדות לעניין ביטוח אבטלה), התש"ף

שימרית שקד: –2020

חיים כץ: השירות הלאומי, אנחנו נטפל.

חיים כץ: את מורידה אותו?

חיים כץ: לא לקרוא אותו.

שימרית שקד: סעיף המקדמות נמחק.

אופיר סופר: זה מה ששאלתי לפני כן.

שימרית שקד: הסעיף הזה נוסף לנוסח כיוון שניתנה זכאות רטרואקטיבית לאנשים בגין תקופות קודמות, ואז לא רצו למנוע מהם את הזכאות רק בגלל שהם לא נרשמו בלשכת רישום התעסוקה באותה תקופה.

שימרית שקד: ולכן, הסעיף הזה אומר שהם יוכלו לקבל זכאות לדמי אבטלה, זה מתחלק לשני חלקים.

שימרית שקד: לגבי התקופה שעד 30 ביוני לא יהיה צורך ברישום בשירות התעסוקה, לגבי התקופה שמ-1 ביולי עד ה-31 ביולי, ככל שהם יירשמו עד ה-31 ביולי 2020, אותו חודש ייחשב להם.

משה אבוטבול: להבהרה.

משה אבוטבול: מי שלדוגמה יצא לאבטלה בחודש נובמבר, ודמי אבטלה נגמרו ביוני, הם מאריכים את הזכאות?

חיים כץ: כן.

משה אבוטבול: לפי החוק הזה מאריכים להם את הזכאות?

חיים כץ: כן.

חיים כץ: כן.

משה אבוטבול: בנובמבר, וסיימו ביולי.

חיים כץ: אז הוא ממשיך.

משה אבוטבול: ממשיך את הכול.

חיים כץ: ממשיך הכול.

משה אבוטבול: תודה לך.

שימרית שקד: "הוראות מיוחדות לעניין זכאות לדמי אבטלה" – הסעיף הזה מדבר על קיצור תקופת אכשרה לשישה חודשים לכל מי שהופסקה העסקתו בין 1 במרס ל-16 באוגוסט.

שימרית שקד: הסעיף של שישה חודשים יחול על כל מי שהופסקה העסקתו בין 1 במרס ל-16 באוגוסט.

שימרית שקד: הסעיף הזה מתגבר על סעיף 161(ג)(2) לחוק, שככלל, כהוראה קבועה הוא מאפשר להחשיב עד שישה חודשים - - -

חיים כץ: אני רוצה להגיד מילה.

חיים כץ: בהצעת החוק אני הקראתי רק את השינויים שנעשו היום, היא מקריאה את כל השינויים שנעשו גם עד היום.

חיים כץ: פתאום תמצאו את עצמכם עם שינויים ששאלתם, ואני לא אמרתי שהם שונו אבל הם שונו.

חיים כץ: אז שימו לב לניסוח כי יש שינויים נוספים שביקשתם ביחס למה שאמרתי שהתבצע היום, כי כל מה שאני הקראתי זה היה היום.

שימרית שקד: לפי סעיף 161 לחוק, בתקופת האכשרה של מובטל כוללים גם שישה חודשים של שירות סדיר כתקופת אכשרה או ימי שירות מילואים בצבא-הגנה-לישראל.

שימרית שקד: בנוסח הראשוני שהיה קבעו שלא יביאו בחשבון לא שירות מילואים ולא ימי שירות סדיר.

שימרית שקד: כרגע, לפי הנוסח הזה, תקופת מילואים כן יכולה להיות מובאת בחשבון כחודש אכשרה, אבל שירות סדיר על פי חוק שירות ביטחון, לא.

שימרית שקד: זה לעניין תקופת האכשרה המקוצרת.

אופיר סופר: הנושא של חופשת לידה יכול להיכנס כאן בעניין הזה?

שימרית שקד: לא.

חיים כץ: מה שסגרנו, סגרנו.

חיים כץ: תרשום הערות, בהמשך אנחנו נביא תוצאות.

שימרית שקד: יכול להיות שנקרא לזה לצורך הנוחות "התקופה הקובעת" לאורך כל הפרק.

שימרית שקד: זה מה שאמר יושב-ראש הוועדה, שהתיקון הזה נותן זכאות לאנשים שהזכאות שלהם לדמי אבטלה הסתיימה בחודשים ינואר ופברואר 2020.

שימרית שקד: אנחנו ניסחנו שהוראות פסקה זו יחולו לגבי תשלום דמי אבטלה בעד תקופה שמיום 1 ביולי 2020 - -

חיים כץ: נכון.

חיים כץ: והם נכנסים לקבוצה של הקורונה.

שימרית שקד: - - ועד 16 באוגוסט 2020.

חיים כץ: נכון לעכשיו.

שימרית שקד: נכון לעכשיו.

רועי קרת: עורך דין רועי קרת, המוסד לביטוח לאומי.

רועי קרת: אדוני היושב-ראש, אנחנו רוצים להבהיר משהו בנוסח הפסקה הזאת.

רועי קרת: אני מניח שלזה היועצת המשפטית התכוונה, אבל לטעמנו זה לא מספיק ברור.

רועי קרת: הבעיה של התאריך הקובע מטרידה אותנו.

רועי קרת: אנחנו הבהרנו בשיחות שאנחנו לא נוכל לבצע מצב שבו יש לאדם שני תאריכים קובעים, והנוסח הזה בפרשנות מסוימת מאפשר שני תאריכים קובעים.

רועי קרת: מבקשים להוסיף לסוף הפסקה משהו בנוסח הבא, אולי ננסח את זה אחר כך.

חיים כץ: תנסחו אחר כך.

רועי קרת: אני רוצה להבהיר מה אני מבקש.

רועי קרת: אלא אם הגיש תביעה חדשה ונקבע לו תאריך קובע חדש, כי מי שיש לו תאריך קובע חדש - - -

חיים כץ: הבנת את הכוונות של הוועדה, של החוק?

רועי קרת: אני חושב שאלה הכוונות.

חיים כץ: מאה אחוז.

רועי קרת: אם אלה הכוונות, הן לא מספיק ברורות בנוסח.

חיים כץ: מאה אחוז.

חיים כץ: אני לא מוכן לחרוג כהוא זה ממה שסיכמתי עם האוצר.

רועי קרת: זה מתואם עם האוצר, מה שאמרתי.

שימרית שקד: עוד פעם, רועי.

רועי קרת: אלא אם הגיש תביעה חדשה ונקבע לו תאריך קובע חדש.

רועי קרת: הוא הולך עם התאריך הקובע החדש שלו, לא חוזר אחורה.

נעה בן שבת: אולי תוכל להסביר את סעיף קטן (ב)?

חיים כץ: אנחנו באמצע ההקראה.

חיים כץ: תשב על הניסוח, שיבוא האוצר איתך, ישב שם נציג שלך, תנסח את מה שעשינו.

חיים כץ: תמשיכי להקריא.

שימרית שקד: אני חייבת לציין שלפי התיקון הזה, אנחנו הצענו להם להכניס איזושהי הוראה שאומרת שלא תופחת זכאותו של מבוטח לגמלה בשל התיקון שהם עשו.

שימרית שקד: המוסד לביטוח לאומי לא מעוניין בתיקון כזה ולכן המשמעות היא שהסיכום בסעיף קטן (ב) יכול להועיל לחלק מהאנשים אבל הוא יכול לפגוע בחלק מהאנשים, אלא אם כן אני אכתוב שהזכאות של מבוטח לא תופחת בשל - - -

רועי קרת: זה לא נכון.

רועי קרת: הוא יכול לפגוע ביחס לתיקון, לא ביחס לחוק הקיים.

רועי קרת: התיקון הזה נועד לפתור את הבעיה של היעדר תקופת אכשרה.

רועי קרת: יהיו אנשים, בגלל קיצור תקופת אכשרה – למעשה רובם – יש להם תקופת אכשרה חדשה, הם לא צריכים את התיקון.

רועי קרת: ברגע שהחוק אומר ישלמו להם דמי אבטלה ולא ברור איך, זה אומר שהוא יכול בעצם לבחור, יש לו שני תאריכים קובעים, הישן והחדש.

רועי קרת: התאריך הקובע משפיע על כל הפרמטרים של זכאות לגמלה, אנחנו הסברנו את זה.

רועי קרת: יהיה לנו קשה לבצע מצב שבו לאותו אדם יש שני תאריכים קובעים.

רועי קרת: אז צריך להחליט, או שאתה מגיש תביעה חדשה ויש לך תאריך קובע חדש - - -

חיים כץ: מה דיברנו לפני דקה, רועי?

רועי קרת: לכן אני אומר, העניין הזה טעון הבהרה.

חיים כץ: מאה אחוז, אז תנסחו את זה אחר כך.

רועי קרת: בסדר.

קריאה: 1 ביולי.

קריאה: לא?

שימרית שקד: לא.

שימרית שקד: זה אלה שהם לא ינואר-פברואר.

קריאה: הסיכום הוא ביולי.

שימרית שקד: אבל אתם מריצים את זה אחורה מתום התקש"ח.

שימרית שקד: התקש"ח הפסיק לשלם ב-31 במאי.

שימרית שקד: זה למעט סעיף (א)(3).

שימרית שקד: סעיף (א)(3), הקראתי שהוא יחול לגבי 1 ביולי.

נעה בן שבת: זאת הארכה כללית.

גלעד גושר: אז צריך להבהיר שזה למעט סעיף (א)(3).

גלעד גושר: זה לא כתוב פה.

הקראתי: חשוב לשים לב, היו פה כל מיני דיונים על הנושא הזה.

הקראתי: כרגע הנוסח כפי שהוא, הוא נותן זכאות רק למי שהוצא לחל"ת לתקופה של מינימום 30 ימים.

קריאה: רצופים.

חיים כץ: מאה אחוז.

שימרית שקד: כאן צריך להיכנס סעיף חדש שייקרא 179ו.

שימרית שקד: והוא דן בסעיף 172.

שימרית שקד: אני אסביר מה אומר סעיף 172 ואז נקרא את הנוסח.

שימרית שקד: 172 לחוק קובע שככלל, לא ישולמו דמי אבטלה בעד חמשת ימי האבטלה הראשונים מכל תקופה של ארבעה חודשים רצופים המתחילים בתאריך הקובע.

שימרית שקד: אני מבינה שהסיכום הוא שבעד תקופה שמיום – תכף אני אגיד על איזה תקופה זה חל – אנחנו אומרים שסעיף 172 ייקרא כך שבמקום חמשת ימי האבטלה הראשונים יבוא: יום האבטלה הראשון.

חיים כץ: לא, לא.

חיים כץ: אפס.

שימרית שקד: אוקיי.

שימרית שקד: סעיף 172 בעצם לא ייקרא.

היבה יזבק: איפה זה?

שימרית שקד: זה תוספת, היא לא נמצאת בנוסח.

שימרית שקד: קיבלנו את זה ממש עכשיו.

חיים כץ: כרגע סגרנו את זה, בדרך לפה.

חיים כץ: זה אומר שבן אדם שמתחיל תקופה אחרי ארבעה חודשים, חמישה ימים ראשונים לא משלמים לו.

חיים כץ: במקרה הזה, משלמים לו מהיום הראשון.

שימרית שקד: זה חל על ארבעת החודשים הראשונים או רק על ארבעת החודשים השניים ואילך?

עלי בינג: ארבעת החודשים השניים ואילך.

חיים כץ: מי שהורידו לו, הורידו לו.

חיים כץ: אנחנו לא הולכים רטרו.

שימרית שקד: בסדר, אבל יש עכשיו אנשים שזה ארבעת החודשים הראשונים שלהם.

שימרית שקד: זה חל לגביהם?

חיים כץ: כן.

עלי בינג: רק כדי לוודא.

עלי בינג: הביטול של חמשת ימי ההמתנה חל על מי שהיה מובטל ארבעה חודשים, ומגיע ארבעה החודשים השניים.

חיים כץ: נכון.

עלי בינג: זה לא חל על החמישה ימים הראשונים בתחילת תקופת האבטלה.

חיים כץ: נכון.

חיים כץ: הם כבר התחילו במרס.

קריאות: לא, לא.

עלי בינג: גם אם יהיה מובטל חדש, בחמישה ימים הראשונים עדיין נשארים אבל זה לא חל על הארבעה חודשים אחרי זה.

משה אבוטבול: כלומר, רק בארבעה השניים הוא אומר.

חיים כץ: מה זה הארבעה השניים?

עלי בינג: לדוגמה, מי שכבר פוטר במרס – אם אני מבין נכון, אין מחלוקת – זה ברור שלא מחזירים לו.

חיים כץ: לא מחזירים לו.

עלי בינג: אבל מי שנגיד, חס וחלילה – נקווה שאף אחד לא יפוטר – אבל יפוטר מחר בבוקר מפוטר חדש, החמישה ימי המתנה הראשונים עדיין נשארים.

עלי בינג: אם הוא יישאר מובטל ארבעה חודשים לאחר מכן - - -

חיים כץ: מאה אחוז.

שימרית שקד: זו תקופת הזכאות - - -

חיים כץ: השנייה, לצורך העניין.

חיים כץ: כי הראשונה, כבר כולם בבית.

מאיר שפיגלר: אני אומר עוד פעם.

מאיר שפיגלר: זה לא חל לגבי אלה שבעבר כבר גרענו מהם את חמשת ימי ההמתנה.

חיים כץ: נכון.

מאיר שפיגלר: מבחינת מה שכרגע עומד על הפרק זה חל לגבי אלה שיצטרכו לגרוע מהם חמישה ימי המתנה פעם שנייה ויותר.

חיים כץ: נכון.

מאיר שפיגלר: כלומר, בכל מקרה שלא יהיה - - -

חיים כץ: לא יורידו להם.

מאיר שפיגלר: אבל בהתחלה יורידו להם חמישה ימי המתנה.

חיים כץ: נכון.

שימרית שקד: ואחר כך לא יורידו להם בכלל.

עלי בינג: זאת אומרת, רק כדי לחדד - - -

חיים כץ: זאת אומרת שהסברנו.

חיים כץ: לא צריך שלייקעס, הבנו.

חיים כץ: היא הבינה.

שימרית שקד: התחולה היא מ-1 ביולי עד 16 באוגוסט, או אחרת?

שימרית שקד: על איזה תקופה זה חל?

חיים כץ: זה חל על כל התקופות ממרס.

עלי בינג: לא.

עלי בינג: ממרס אין לך את זה.

עלי בינג: זה חל בתקופה של החוק, מה-28 ביוני עד - - -

מאיר שפיגלר: לא, עצור.

מאיר שפיגלר: אתה טועה.

מאיר שפיגלר: זה יכול להיות לגבי ינואר-פברואר מכיוון שהם היו מובטלים לפני כן.

עלי בינג: אבל הם מקבלים רק מיולי.

מאיר שפיגלר: מאה אחוז, אבל אם זה הגיע לארבעה חודשים?

עלי בינג: אבל הם מקבלים רק מיולי.

מאיר שפיגלר: אבל אם זה הגיע לארבעה חודשים?

עלי בינג: מבין, אבל הם מקבלים רק מיולי.

מאיר שפיגלר: מאה אחוז, אבל אם ביולי זה ארבעה חודשים.

עלי בינג: זה בסדר, זה לא מקוזז, זה בתוך התוקף.

מאיר שפיגלר: אני רוצה שהיושב-ראש ידע.

עלי בינג: זה בסדר.

עלי בינג: יולי זה בתוך התוקף של החוק בכל מקרה.

מאיר שפיגלר: לא גורעים מהם.

עלי בינג: אם זה הארבעה חודשים השניים לא גורעים מהם.

עלי בינג: כבוד היושב-ראש, אנחנו נעבור על הנוסח פעם נוספת אבל במהות אני חושב שאין פער.

חיים כץ: תעברי על הנוסח.

שימרית שקד: התקופה של התחולה, על איזה תקופה זה חל?

חיים כץ: עד ה-16 באוגוסט.

שימרית שקד: וממתי?

שימרית שקד: 1 במרס?

חיים כץ: לא משנה.

חיים כץ: לא ייגרע יותר מפעם אחת.

חיים כץ: מי שנגרע, לא ייגרע לו.

שלמה קרעי: גם פעם אחת זה יותר מדי, אדוני היושב-ראש.

חיים כץ: נכון, אבל גרעו לו כבר.

עלי בינג: כבוד היושב-ראש, זה צריך להיות מהתוקף של החוק.

קריאה: עדיין אפשר - - -

חיים כץ: הכול אפשר.

חיים כץ: יש לך קשרים עם שר האוצר, לך דבר איתו.

שלמה קרעי: הוכחת שלך יש את הקשרים, אדוני היושב-ראש.

שימרית שקד: 1 ביוני?

חיים כץ: מאיר, מה-1 ביוני זה עונה?

מאיר שפיגלר: הכי טוב שאמרת שלא יגרעו חמישה ימי המתנה יותר מפעם אחת, נקודה.

חיים כץ: מה-1 במרס.

חיים כץ: לא ייגרע יותר מפעם אחת, זה הכול.

חיים כץ: התאריך לא משמעותי כי פעם אחת ייגרע.

עלי בינג: בסדר גמור, אני רק לא רוצה - - -

חיים כץ: עזוב, היא לא מסתדרת.

חיים כץ: איפה שיש מספרים היא לא מסתדרת.

שלמה קרעי: אבל מובטלי ינואר-פברואר, גרעו להם את זה בנובמבר 19'.

חיים כץ: איך קוראים לך?

שלמה קרעי: חבר הכנסת שלמה קרעי.

חיים כץ: לא זוכר שקיבלת רשות דיבור.

שלמה קרעי: יפה.

שלמה קרעי: אבל המובטלים האלה - - -

חיים כץ: אבל אתה ממשיך.

שלמה קרעי: המובטלים האלה, גרעו להם - - -

חיים כץ: אתה רוצה שאני אוציא אותך?

שלמה קרעי: אדוני היושב-ראש.

חיים כץ: שאני אוציא אותך?

חיים כץ: פה לא שכונה.

חיים כץ: ועדות אחרות, תצעק כמה שאתה רוצה.

חיים כץ: פה אתה לא תצעק.

שלמה קרעי: אדוני היושב-ראש, מבקש זכות דיבור.

חיים כץ: סליחה.

חיים כץ: ראיתי.

שימרית שקד: אז בפעם הראשונה ייגרע, בפעם השנייה לא ייגרע, ובפעם השלישית ואילך לא.

חיים כץ: לא יותר מפעם אחת.

חיים כץ: אז רק בפעם הראשונה, גם לא בשלישית וגם לא ברביעית.

חיים כץ: את יוצרת בעיה איפה שאין בעיה.

עלי בינג: כבוד היושב-ראש, מכיוון שהתיקון הוא עד אמצע אוגוסט, לא תהיה פעם שלישית.

חיים כץ: מאה אחוז.

עלי בינג: לכן חשוב להגיד, התיקון הוא מהתוקף - - -

חיים כץ: עלי, הבנו.

שימרית שקד: והתוקף, מה-1 במרס עד ה-16 באוגוסט.

קריאות: - - -

קריאה: 1 ביוני.

נעה בן שבת: 1 במרס, אמר היושב-ראש.

קריאה: אז אנחנו לא הבנו את זה ככה.

עלי בינג: להבנתי, זה מה-1 ביוני, עוד פעם.

חיים כץ: הבנתך לא מעניינת אותי.

חיים כץ: לא ייגרע יותר מפעם אחת.

עלי בינג: בסדר גמור.

חיים כץ: לא רוצה להתווכח על התאריכים.

חיים כץ: מה שהכי ברור לי זה הכי ברור לי.

חיים כץ: אחר כך 1 ביוני, 1 ביולי – לא יודע - פעם אחת נגרע, נגמר.

חיים כץ: אני מקווה שהתוכנית הזאת תסתיים ב-16 באוגוסט באמת וכולם יחזרו לעבודה.

עלי בינג: כולנו מקווים כך.

חיים כץ: יאללה, נתפלל.

שימרית שקד: מדובר בהוראה שהייתה לעניין כפל קצבאות, שהוכנסה בתיקון לחוק מענק הסתגלות.

שימרית שקד: היא הייתה בתוקף עד ה-30 ביוני והאוצר ביקש שלא נאריך את התקופה באותו חוק, אלא ביקשו שאנחנו נחוקק אותה כרגע מחדש, ולכן היא חלה מה-1 ביולי ועד ה-16 באוגוסט.

חיים כץ: נכון.

נעה בן שבת: שאלה האם אתם רואים משמעות אם משנים את זה בחוק מקורי או עושים את זה כך.

נעה בן שבת: יש לזה משמעות?

נעה בן שבת: יש איזה נפקא מינה?

עלי בינג: זה המשפטנים יעלו.

עלי בינג: אני רק רוצה לוודא שהתיקון של קיזוז הקצבאות הוא גם עד ה-16 באוגוסט.

עלי בינג: נכון?

חיים כץ: כן.

עלי בינג: זה ברור מנוסח החוק?

חיים כץ: לא יהיה קיזוז של כפל קצבאות.

עלי בינג: עד ה-16 באוגוסט.

חיים כץ: מאה אחוז.

חיים כץ: הכול זה עד ה-16 באוגוסט.

עלי בינג: כבוד היושב-ראש, רק שאלתי את השאלה כי לא ראיתי את התוקף.

חיים כץ: מאה אחוז.

נעה בן שבת: גלעד, אולי תוכל להסביר לנו אם אתם רואים בזה איזושהי נפקא מינה אם עושים את זה כך או כך, או שזה אותו דבר.

גלעד גושר: שוב, מה שתי החלופות מבחינתך?

נעה בן שבת: אנחנו הצענו להאריך את ההוראה של חוק מענק התעסוקה, להאריך שם את הוראת השעה, או לכתוב את הדברים מחדש באותה צורה בחוק הזה.

נעה בן שבת: יש לזה נפקא מינה?

גלעד גושר: אני חושב שזה בסדר בשתי הדרכים.

נעה בן שבת: בסדר, השאלה אם יש נפקא מינה ביניהן.

גלעד גושר: אנחנו העדפנו לתקן את זה פה ולא לתקן את חוק מענק תעסוקה.

נעה בן שבת: אבל התוצאה היא אותה תוצאה?

גלעד גושר: מבחינתנו, כן.

גלעד גושר: אני חושב שכן.

חיים כץ: אוקיי.

שימרית שקד: אנחנו עוברים לסעיף 2.

שימרית שקד: "תיקון חוק הבטחת הכנסה – הוראת שעה" – גם כאן זה חלק מאותו תיקון לעניין כפל גמלאות שנכלל בתיקון לחוק מענק תעסוקה.

שימרית שקד: זה מתחיל ב-28 ביוני, יכול להיות שנתקן את זה ל-1 ביולי, זה חסר משמעות כי ההוראה כבר קיימת עד ה-1 ביולי בכל מקרה.

שימרית שקד: אבל ברור שלגבי חלק מההוראות הוא חל גם לגבי תקופות קודמות, כמו שציינו בהוראות עצמן.

נעה בן שבת: סעיף 163 ירד.

נעה בן שבת: נכון?

שימרית שקד: נכון.

שימרית שקד: אלא אם יש משמעות אחרת – יכול להיות שאנחנו נבהיר בנוסח – אבל משמעות אחרת משתמעת מהסעיף.

נעה בן שבת: סעיף 163 הורדנו.

נעה בן שבת: נכון?

שימרית שקד: סעיף 163 הורדנו, לכן לא צריך הוראת תחולה.

שימרית שקד: סעיף (ג) – זו בעצם הוראת התחולה שנוגעת לכפל קצבאות שאותה הקראנו.

שימרית שקד: כלומר, לא מקבלים פעמיים בעד אותו חודש, אלא אם כן – לפי החישוב של החוק החדש הוא צריך לקבל סכום גבוה יותר, ואז נותנים לו את ההפרש בין מה שהוא קיבל לבין מה שמגיע לו לפי החוק החדש.

גלעד גושר: שימרית, אני מחזיר אותך ל-3(ב).

גלעד גושר: את 163 הורדנו בסוף, נכון?

שימרית שקד: כן.

שימרית שקד: אמרנו שזה נמחק.

גלעד גושר: סליחה, לא שמעתי.

שימרית שקד: לפני ההצבעה יש לנו הסתייגויות.

חיים כץ: מי מסתייג?

שימרית שקד: יש הסתייגות אחת שאין צורך להצביע עליה, הסתייגות דיבור של כל סיעת ישראל ביתנו.

חיים כץ: בסדר גמור.

שימרית שקד: הסתייגות נוספת של חבר הכנסת יעקב אשר.

יהיה צורך בה עדיין, היושב-ראש?

חיים כץ: גם אתה תעבור להסתייגות דיבור.

אני רוצה להזכיר לכבודו.

חיים כץ: אני יודע.

חיים כץ: כבודו יודע ואנחנו מנסים לשפר את המצב.

חיים כץ: כבודו יודע, יש לך הסתייגות דיבור.

אז אין לי מה להוסיף כרגע.

חיים כץ: לא, אין לך מה להוסיף.

אני סומך על כבודו.

משה אבוטבול: מה עם השירות האזרחי?

על זה מדובר.

חיים כץ: זה בדיוק מה שהוא דיבר.

קטי קטרין שטרית: אני שאלתי כבר, הוא ענה לי.

חיים כץ: אנחנו במשא ומתן לסגור את זה.

קטי קטרין שטרית: שלושתנו אותו דבר.

עומדים מאחורי היושב-ראש בסגירה הזאת.

שימרית שקד: חבר הכנסת יעקב אשר, אתה מוריד את ההסתייגות לעניין שירות לאומי אזרחי?

כן.

משה אבוטבול: אנחנו גם כן, אנחנו מצטרפים לזה.

חיים כץ: מאה אחוז.

משה אבוטבול: והיושב-ראש יעשה את עבודתו הנפלאה.

שימרית שקד: הסתייגות שנייה שלך הייתה לעניין הכללת שירות מילואים בתקופת האכשרה.

זה על אותו - - -

חיים כץ: חודש הוספנו, דרך אגב.

הורדתי גם את זה.

שימרית שקד: יש לנו הסתייגות של חבר הכנסת שלמה קרעי לעניין תיקון לוח ז'.

שימרית שקד: אני אסביר את ההסתייגות.

שימרית שקד: בלוח ז' בכותרת יש הוראות לעניין חישוב דמי האבטלה.

שימרית שקד: יש הוראות אחרות לעניין מי שמלאו לו 28 ולמי שטרם מלאו לו 28.

שלמה קרעי: אני גם מוריד להסתייגות דיבור, אדוני היושב-ראש.

שימרית שקד: הסתייגות דיבור.

שימרית שקד: חבר הכנסת יעקב אשר, ביקשת הסתייגות דיבור גם.

שימרית שקד: נכון?

אני לא צריך את זה.

חיים כץ: הוא לא צריך.

שימרית שקד: חבר הכנסת קרעי, הסתייגות דיבור.

רק שאלה, אדוני, אני פשוט לא הייתי בדיון.

לגבי הנושא של החמישה ימים, אני מבין שתוקן.

חיים כץ: נגמר.

חיים כץ: אין חמישה ימים.

גם הראשונים?

חיים כץ: לא.

חיים כץ: אלה שהורידו, הורידו אבל לא יהיו שניים יותר כי אתה הולך לתקופה.

חיים כץ: כל ארבעה חודשים היה צריך חמישה ימים.

חיים כץ: נגמר.

כל כך קשה רטרואקטיבית?

חיים כץ: 470 מיליון.

אין לי.

אני מודה לך, אדוני.

חיים כץ: תודה.

חיים כץ: אנחנו נעבור להצבעה על החוק.

שלמה קרעי: הסתייגויות דיבור, אמרת.

חיים כץ: אתה רוצה להסתייג?

עלי בינג: לא הסתייגויות, רק - - -

חיים כץ: אז אל תפריע, תן להעביר את החוק, אחר כך תבכה לשר.

שלמה קרעי: אני ביקשתי הסתייגות דיבור, אדוני היושב-רש.

חיים כץ: אתה תקבל, רשום.

שלמה קרעי: לפני ההצבעה על החוק.

חיים כץ: לא צריך להצביע.

חיים כץ: אתה תקבל הסתייגות דיבור, יהיה לך במליאה.

עלי בינג: רק להגיד שהמקור התקציבי לשינויים האלה שבעצם ייעשו במליאה – אני רוצה לציין כדי שהח"כים ידעו – הוא נובע מתתי-ביצוע שנעשו בפעימות של העצמאים.

עלי בינג: לא היה מישהו שביקש ולא קיבל אלא פשוט פחות ביקשו, וגם מרישום יותר נמוך לבית ספר של החופש הגדול, מה שהשאיר תקציב שמאפשר לתקן את התיקונים שעשינו כרגע בוועדה.

חיים כץ: מאה אחוז.

שלמה קרעי: אדוני היושב-ראש, אני מבקש זכות דיבור לפני ההצבעה.

קריאות: - - -

שלמה קרעי: ביקשתי זכות דיבור כאן בוועדה אצלך.

חיים כץ: אחרי ההצבעה תקבל זכות דיבור, אני לא אנעל את הישיבה.

היבה יזבק: כבוד היושב-ראש, אפשר לפני?

חיים כץ: אחרי ההצבעה.

חיים כץ: נעבור את ההצבעה ואת תדברי והוא ידבר והוא ידבר.

חיים כץ: מי בעד, ירים את ידו.

חיים כץ: מי נגד?

חיים כץ: חבר הכנסת קרעי, אתה מחליף את אתי חוה עטיה.

חיים כץ: בעד – 9

חיים כץ: פה אחד, תשעה חברי כנסת תמכו בהצעת החוק.

חיים כץ: אני מודה לכם.

חיים כץ: ועכשיו שלמה קרעי, דבר.

שלמה קרעי: תודה, אדוני היושב-ראש.

שלמה קרעי: ראשית, לגבי הנושא שקיצרתם את תקופת האכשרה משנה לחצי שנה, אני חושב שיש כאן, אני לא רוצה להגיד עבודה בעיניים שהוסיפו עוד 52,000 איש, כי אנחנו דיברנו על זה שגם במתכונת המקורית של החוק, כל מי שקיבל אבטלה החל ממרס, הוא אוטומטית מוארך.

חיים כץ: דיברנו עם מי?

שלמה קרעי: כאן בוועדה.

חיים כץ: מאה אחוז.

חיים כץ: מה אמר האוצר?

שלמה קרעי: זה מה שהאוצר אמר.

חיים כץ: עד ה-1 במאי.

שלמה קרעי: לא, לא.

שלמה קרעי: הארכה של החוק במתכונת המקורית – הנה, נכון?

שלמה קרעי: כל מי שקיבל אבטלה בגלל הקורונה או שיצא לחל"ת בגלל הקורונה, במתכונת המקורית - - -

חיים כץ: עד ה-1 במאי.

שלמה קרעי: לא.

שלמה קרעי: המתכונת המקורית שהחוק הזה בא לפנינו בדיון הקודם היה שמאריכים עד ה-16 באוגוסט את כל אלה שקיבלו החל מה-1 במרס.

שלמה קרעי: זאת הייתה המתכונת – הנה, זה מה שפקידי האוצר אומרים.

חיים כץ: רק מי שפוטר עד ה-1 במאי.

עלי בינג: אני יכול לעשות סדר?

שלמה קרעי: מה זה רק מי שפוטר עד ה-1 במאי?

שלמה קרעי: עליהם אנחנו מדברים.

שלמה קרעי: כל אלה שמפוטרים עכשיו זה מי שפוטר בקורונה.

חיים כץ: בקורונה יכולת להיות מפוטר גם ביוני וב-2 במאי.

שלמה קרעי: אז אני רוצה להבין.

עלי בינג: אני יכול לעשות לך סדר, נראה לי שיש פה בלבול בין שני מושגים.

עלי בינג: יש בלבול בין הארכת תקופת הזכאות לבין קיצור תקופת האכשרה.

עלי בינג: בנוסח המקורי שהועבר לוועדה, הארכת תקופת הזכאות לכל מי שהייתה לו זכאות החל מחודש מרס, הוארכה עד ה-16 באוגוסט.

שלמה קרעי: נכון.

עלי בינג: קיצור תקופת האכשרה זה משהו אחר, זה מי שהאכשרה שהייתה לו היא פחות מ-12 חודשים אבל יותר משישה חודשים, זה היה נכון עד ה-30 באפריל כפי שציין כבוד היושב-ראש, והחל מה-1 במאי זה כבר לא היה.

עלי בינג: זאת אומרת, אם היה פחות מ-12 חודשים, לא היית זכאי לאבטלה.

עלי בינג: בפועל, בתיקון הזה שהועבר היום, גם קיצור תקופת האכשרה הוארך עד ה-16 באוגוסט, דהיינו גם מי שיש לו בין שישה חודשים ל-12 חודשים ופוטר החל מה-1 במאי, יקבל דמי אבטלה.

שלמה קרעי: למיטב זיכרוני, זה לא מה שאמרתם פעם קודמת.

שלמה קרעי: שאלתי במפורש בפעם הקודמת האם כל מי שקיבל אבטלה או חל"ת מה-1 במרס ימשיך, אמרתם כל מי שקיבל מה-1 במרס קיבל.

עלי בינג: נכון.

עלי בינג: זה מה שאמרתי עכשיו.

שלמה קרעי: לא משנה מה תקופת האכשרה שלו, גם אם זה היה חצי שנה.

עלי בינג: סליחה, זה גם מה שאמרתי עכשיו.

עלי בינג: אם לא הייתי ברור, זה גם מה שאמרתי עכשיו.

שלמה קרעי: לא.

שלמה קרעי: אתה אמרת שזה היה רק עד ה-30 באפריל או 30 במאי.

עלי בינג: לא, אלה שני דברים שונים.

חיים כץ: טוב, שלמה.

שלמה קרעי: העיקר שזה הוארך.

שלמה קרעי: אני רוצה להמשיך.

שלמה קרעי: אני שלחתי אליך מכתב כמו שביקשת לגבי אותם עצמאים שהפכו לשכירים, כאלה שעבדו עשר שנים לפני כן כעצמאים וגם כשכירים.

חיים כץ: דיברת על זה קודם.

חיים כץ: זה רשום לי.

שלמה קרעי: נכון.

שלמה קרעי: כל חייהם שילמו ביטוח לאומי.

חיים כץ: יש לנו חודש וחצי זמן עכשיו לראות איפה אנחנו משפרים.

שלמה קרעי: כן, רק שתדע שבינתיים אותם אלה לא קיבלו כבר חמישה חודשים שקל.

חיים כץ: בסדר, תאמין לי שאני יודע.

שלמה קרעי: לא כאבטלה ולא כמענק.

חיים כץ: בתוך עמי אני חי.

שלמה קרעי: מצוין.

שלמה קרעי: אז אני חושב שזה נושא שצריך לטפל בו בהקדם האפשרי.

שלמה קרעי: זה כמו שאמרת אותה אוכלוסייה שזקוקה לחסם עורקים.

שלמה קרעי: לגבי ההסתייגות שלי, ההסתייגות שהסרתי עכשיו ודיברנו עליה גם אז, כאלה שנמצאים מתחת לגיל 28 אבל יש להם ילד.

שלמה קרעי: לפי החוק היום אין שום הבדל, הם מקבלים דמי אבטלה מופחתים.

חיים כץ: ציינת את זה במכתב ששלחת לי?

שלמה קרעי: לא.

שלמה קרעי: זה בהסתייגות.

חיים כץ: תוציא עוד מכתב.

שלמה קרעי: אני אוציא עוד מכתב.

שלמה קרעי: זה בהסתייגות שהכנסתי כאן.

חיים כץ: אבל הוא עשה הסתייגות דיבור.

שלמה קרעי: אני אשלח לך מכתב גם בנושא הזה.

שלמה קרעי: לגבי חמישה ימים רציתי להעיר משהו שלא היה ברור קודם.

שלמה קרעי: אלה שהכנסנו אותם עכשיו, מובטלים שסיימו את תקופת האבטלה שלהם בינואר ובפברואר, למעשה הפחיתו להם חמישה ימים?

חיים כץ: לא יורידו להם יותר.

שלמה קרעי: הורידו להם את זה באוקטובר 2019, תשימו לב.

חיים כץ: לא יורידו להם יותר.

שלמה קרעי: לא יורידו יותר, שיהיה ברור.

שלמה קרעי: גם אלה של אוקטובר 2019.

חיים כץ: ברור.

חיים כץ: מאה אחוז.

חיים כץ: מי עוד רצה לדבר?

חיים כץ: בבקשה, אדוני.

אליהו חסיד: חבר הכנסת אליהו חסיד, אני חבר כנסת חדש.

חיים כץ: מזל וברכה.

אליהו חסיד: קודם כול אני מברך על הדברים החשובים ועל ההצלחות שאתה הבאת פה לשולחן.

חיים כץ: הבאנו.

חיים כץ: אם לא היה את כוח הוועדה לא הייתי מצליח להביא כלום.

חיים כץ: נכון.

אליהו חסיד: יש את המקומות שעשו סגר, שזה שבועיים, שבוע, עשרה ימים, עכשיו באשדוד זה כבר שבועיים.

אליהו חסיד: אנשים שיצאו, לא יכולים ללכת לעבודה.

אליהו חסיד: באיזשהו מקום, אם זה מעסיק שגר באזור הסגר או עובד שגר באזור הסגר, הוא לא יכול ללכת לעבודה שבועיים, שזה פחות מ-30 יום.

אליהו חסיד: צריכים לדאוג גם לו שיוכל לקבל דמי אבטלה.

חיים כץ: תוציא לי מכתב, תאיר את עיניי.

אליהו חסיד: בסדר גמור.

חיים כץ: בבקשה.

היבה יזבק: כבוד היושב-ראש, אני חושבת שאכן יש כאן הישגים מאוד גדולים ואני גם מצטרפת ומברכת על כך, אבל אנחנו חייבים לשים מול העיניים שלנו תמיד את העניין של הצעירים, במיוחד אלה שהם בגילאים בין 18 עד 20, דיברנו על זה המון.

היבה יזבק: וגם כאן אנחנו רואים - עם ההצעה ועם השיפורים המאוד נראים בהצעה הזאת - אבל שוב, עדיין יש בעיה מאוד חמורה בקשר לצעירים מתחת לגיל 20, ובכלל עם הצעירים.

היבה יזבק: אנחנו רואים שתקופת הזכאות, היא הולכת וקטנה ככל שאנחנו מדברים על הצעירים, וזה דבר שאנחנו צריכים להתייחס אליו בהקדם.

היבה יזבק: תודה.

חיים כץ: מאה אחוז.

חיים כץ: עוד מישהו?

משה אבוטבול: אני מבין שבעזרת השם, ברגע שמביאים את זה לישיבת משכן הכנסת - -

חיים כץ: היום.

משה אבוטבול: - - עד אז, בעזרת השם, כבודו ימשיך הלאה בהתנהלות לגבי השירות.

חיים כץ: ודאי.

חיים כץ: שלא יהיה לך ספק בעניין.

משה אבוטבול: תודה רבה.

חיים כץ: מנכ"ל הביטוח הלאומי.

מאיר שפיגלר: אני אדבר איתך אחר כך.

חיים כץ: מאה אחוז.

חיים כץ: תודה רבה, הישיבה נעולה.